Podhladinový hokej

náhľad|Zápas v underwater hockey
náhľad|Rukavica, hokejka a puk
náhľad|Výbava hráča:
1. Šnorchel 2. Čiapka 3. Okuliare 4. Plutvy 5. Hokejka 6. Puk 7. Rukavica

Podhladinový hokej (iné preklady podvodný hokej, vodný hokej, (?) hokej pod vodou Správny slovenský názov je sporný. Najprávnejší je zrejme názov podhladinový hokej; preklad podvodný hokej môže byť podľa niektorých názorov nevhodný pre prídavné meno podvodný - porov. analogicky k termínu "podvodný basketbal" a "podvodné rugby" v Kultúre slova 1986 str. 241 http://www.juls.savba.sk/ediela/ks/1986/7/ks1986-7.lq.pdf a Kultúre slova 2002 http://www.juls.savba.sk/ediela/ks/2002/4/ks2002-4.pdf. Okrem toho Zväz potápačov Slovenska hovorí o „podhladinových“ hrách a menuje napr. ragby a hokej.; angl.: underwater hockey, UW hockey, octopush) je kolektívny bezkontaktný šport, ktorý sa hrá v bazéne. Šport, v ktorom proti sebe nastupujú dve šesťčlenné družstvá, je kombináciou ľadového hokeja a potápania. Cieľom hry je dopraviť olovený puk pomocou malej hokejky do bránky. Na významných podujatiach sú bazény vybavené kamerou a prenosy sa vysielajú divákom.

 Dejiny 
Podhladinový hokej vznikol v roku 1954 v Spojenom kráľovstve zásluhou členov potápačského klubu, Alana Blakea, jeho ženy a priateľov. Vymyslel šport s ôsmimi hráčmi v tíme, olovené kruhové závažie a pálku na posúvanie oloveného disku. Meno Octopus (osem hráčov), squid (kĺzať) pre disk, cuttle (otvor pre záklopku) pre bránu a pusher (tlačiť,posúvať) pre hokejovú pálku, dali vzniknúť názvu športu Octo-push (osem tlačiacich, posúvajúcich). Šport si našiel zázemie hlavne v Západnej Európe (Spojené kráľovstvo, Francúzsko, Holandsko), na Balkáne (Slovinsko, Srbsko), v Amerike (USA, Kanada), v Oceánii (Austrália, Nový Zéland) či Južnej Afrike. Šport je registrovaný vo Svetovej konfederácie činností pod vodou (CMAS), ktorá pravidelne organizuje majstrovstvá sveta (od roku 1980) či majstrovstvá Európy v tomto športe.

 Stručné pravidlá 
 tím tvorí 6 hráčov v bazéne a 4 hráči na striedačke (tá je na okraji bazéna), ktorí môžu kedykoľvek nahradiť hráča v bazéne
 hracia doba je 2 x 15 min s 3 minútovou prestávkou 
 olovený puk, ktorý je potiahnutý gumou, váži od 1,2 do 1,5 kg
 každý hráč musí byť vybavený plutvami, čiapkou, šnorchlom, potápačskými okuliarmi, rukavicou a hokejkou
 hracia plocha má byť 2025 m dlhá a 1215 metrov široká a hrá sa v hĺbke aspoň 2 m
 šírka bránok, ktoré sú na protiľahlých koncoch hracej plochy bazéna, je 3 m, a sú to akési žľaby
 stretnutie rozhodujú 3 rozhodcovia, hlavný je na suchu a 2 pomocní sú s kyslíkovou bombou a v neopréne pod vodou; dorozumievajú sa zvukovými signálmi, ktorým musia rozumieť aj hráči; na suchu je takisto aj časomerač a zapisovateľ
 hokejky sú mierne zahnuté a majú dĺžku 35 cm
 zakázané sú auty, zlé striedania, fauly 
 menší priestupok (hákovanie, držanie) sa trestá 2 minútami, väčší za hrubosť aj do konca zápasu

 Referencie 

 Pozri aj 
 Svetová konfederácia činností pod vodou
 Majstrovstvá sveta v podhladinovom hokeji
 Podhladinové ragby

 Iné projekty 

 Externé odkazy 
 Podvodný hokej na stránke Svetovej konfederácie podvodných športov  
 Podvodný hokej na stránke KPH Serrasalmus České Budějovice  
 Informácie o podvodnom hokeji 
 Podvodnom hokeji vo svete 

 Zdroj 


Kategória:Kolektívne športy
Kategória:Vodné športy
Kategória:Hokej